《浣溪沙 同两妹戏赠母婢随春》
明代·叶纨纨

杨柳风初缕缕轻。晓妆无力倚云屏。帘前草色最关情。

欲折花云嗔舞蝶，半回春梦恼啼莺。日长深院理秦筝。

作者简介：（1586—1608）明苏州府吴江人，字昭齐。叶绍袁长女，叶小鸾姐。三岁能诵《长恨歌》，十三能诗，书法遒劲有晋人风。嫁袁氏，郁郁不得志。小鸾将嫁而卒，纨纨哭之过哀，发病死。有《愁言集》。